**Styremøte 8-17 i BULL**

**Tid: Mandag 13. november 2017, kl 13.00 – 15.00**

**Sted: Hos Inge, Gardeveien 17**

**Deltakere: Fra styret: Inge, Gustav, Lene, Kjell (ref) – Forfall: Jon, Hans Kristian**

**Fra faggruppene: Susan, Terje – Forfall: Magnus**

**Referat**  Kjell 14nov17

|  |  |  |
| --- | --- | --- |
|  | *Sak* | *Oppfølging – Vedlegg/ Sakspapir* |
| **1** | **Gjennomgå dagsorden + Referat fra styremøte 7-17 den 7.sept**  Referatet godkjent. Satte inn noen punkter under sak 5. Åpen post | *Referat v Jon, utsendt 19. okt.* |
| **2** | **Status for arbeidet i faggruppene med sikte på å vektlegge bærekraftig byutvikling**  Den nye Bymiljøgruppa er nå etablert og har drøftet mål og innretningen av sin innsats. (Denne nye faggruppa ble kalt «lokalsamfunnsgruppe basert på sentrumsgruppa» i referat BULL 41). Utdrag Susans referat, 31okt17:  «Vi må gjøre noe som tar utgangspunkt i hva BULL kan gjøre best, ikke noe som andre kan gjøre bedre. Vi må også være klar over at vi har ingen mulighet til å følge opp tiltak, og derfor bør vi ikke igangsette ting som krever oppfølging.  Konklusjonen ble at vi kan komme med gode innspill som får andre, ansvarlige, aktører til å ta opp viktige tema. Vi kan også påvirke opinion på slike temaer. Det er ønskelig å komme i media, men vi er klar over hvor vanskelig dette kan være. Men dersom vi har godt, interessant stoff, skrevet på en fengende måte, bør vi kunne få andre interessert. Kanskje da vil media ta opp "våre" temaer.  Vi bidrar alle på fritid, og dermed må vår innsats være lystbetont og moro for oss selv. Vi har litt forskjellige temaer som vi brenner for, så dette betyr at vi må organisere oss slik at hver av oss får jobbe med det som vi er mest interesserte i. Summen kan sys sammen på en aller annen måte.»  **Inspirert av dette drøftet styret og representanter fra faggruppene arbeids-formene i BULL framover, og la vekt på tre retningslinjer:**   1. Faggruppene må få en viktigere rolle i BULLs arbeid, gjennom bl a å forberede og bidra til hovedsaker på BULLs plenumsmøter og på eksterne arrangementer. 2. Bymiljøgruppas oppsummering ovenfor formulerer en god rettesnor for BULLs arbeidsform og virksomhet. 3. BULL må bli flinkere til å etablere samarbeid med andre parter.   **Korte rapporter fra faggruppenes arbeid, inklusiv tanker fremmet på møtet og drøfting av mulige samarbeidspartnere**:   * ATP v/ Terje. ATP-gruppa har ikke vært aktiv etter valgmøtene, men vil nok legge hovedvekt på bærekraftig utvikling i regional sammenheng; Areal- og transportplanlegging for Stor-Osloregionen. To områder peker seg ut for innsats: Utvikling og drift av kollektivtransporten og lokaliseringer av større virksomheter med hovedvekt på statlige og kommunale enheter. Terje vil sammen med Hans-Kristian ta initiativ til gruppas videre arbeid.   *Mulige drøftings- og samarbeidspartnere* kan være Polyteknisk forenings Samferdselsgruppe og evt. Ruter   * Bolig- og områdeutvikling v/ Lene. Boliggruppa har heller ikke vært aktiv etter valgmøtene. Lene vil drøfte videre arbeid i gruppa med Jon, da Magnus vil være opptatt med flytting til ny bolig den nærmeste tiden. Lene ønsker at gruppa vektlegger kvalitet i ny boligbygging.   Utvikling og ny bruk av storgårdskvartaler i urban bebyggelse kan være et satsingsområde med de fordelene denne utbyggingsformen gir mtp å differensiere offentlige og felles/halvprivate utearealer. Susan pekte på mulighetene for hageparseller og dyrking som felles utearealer gir. Lene laget rapport om storgårdskvartaler, NIBR i 2000.  *Mulige samarbeidsparter* kan være OAF Senior, arkitektskolene og Bolig- og byplanforeningen, avd. Oslo. Morten Wasstøl er leder.   * Bymiljø v/Susan. Gruppa er nettopp etablert og hatt et møte. De har som nevnt drøftet arbeidsform. Bymiljøgruppa tar i første omgang sikte å skrive noe som kan brukes som kortere innslag, men som kanskje blir til et publiserbart produkt. "Kokebok" er mal, komplett med saftige bilder. Overordnet tema vil være KVALITET I BYMILJØ. Inge foreslo befaring til et boligprosjekt på Furuset der det er lagt stor vekt på frukt og dyrking i utearealene, v/ Dronninga landskap.   *Mulige samarbeidsparter* kan være som over, flere vurderes. | ***Styret***  ***Alle***  ***Terje, Hans Kristian***  ***Lene/Jon/Magnus***  ***Susan/Peter/Bente/Lasse*** |
| **3** | **BULL-møte 42 torsdag 7. desember hos Asplan Viak**  Vedtaket om at BULL i 2018 skal vektlegge bærekraftig byutvikling følges opp. Utkast til dagsorden i møteinnkallingen fikk tilslutning. – I tillegg inviterer vi en representant for Future Built, gjerne Stein Stoknes, til å redegjøre for opplegg og prosess fram mot konferansen Urban Future, som Oslo kommune skal stå som vert for 22.-24. mai 2019, i egenskap av at Oslo er utpekt som Europeisk miljøhovedstad. Inge forespør Stein S.  Hovedsak:  **Faggruppenes arbeid for å fremme bærekraftig utvikling på sine arbeidsfelt**  3 bolker a 30 min der faggruppene redegjør for og får tilbakespill fra plenum på tre emner:   * Gruppas sammensetning og ledelse (kort). Rekruttere flere. * Opplegg for arbeidet i 2018, herunder møter og samarbeidspartnere * Første ideutkast til tiltak og virkemidler på sitt arbeidsfelt, debatt.   Opplegg for erfaringsseminar om byutviklingen på Fornebu  Arbeidsgruppa presenterer et opplegg v/Hans Kristian. Styret foreslår møtetid; en dag, siste uke i mai eller første uke i juni, evt. i OBOS nye lokale på Fornebu. Det haster med å fastlegge tid og sted av hensyn til medvirkende og deltakere.  Infosaker og løpende oppgaver:   * Osloboka v/Gustav, Terje, Sven Erik * Nettsiden [www.bullby.net](http://www.bullby.net) v/Gustav. (Gustav kontakter Jens Fredrik Nystad som mulig samarbeidspartner).   Forslag møteplan for 2018, se sak 4.  Valg av valgkomite mtp Årsmøte i mars. | ***Inge***  ***Gruppeledere***  ***Hans Kristian og arbeidsgruppe***  ***Gustav/Terje/Sven Erik***  ***Gustav*** |
| **4** | **Opplegg og tema for BULLs plenumsmøter første halvår 2018**  Vedtak om arbeidsform og arbeidsdeling i BULL framover:   * Hver faggruppe tar ansvaret med å forberede og gjennomføre hovedsaken i et plenumsmøte i første halvår * Faggruppene kan gjerne trekke med en eller to samarbeidspartnere som innledere eller drøftingspartnere til sine hovedtema * Plenumsmøtene deles i to; en hovedsak forberedt av faggruppa og styrets saker forberedt av styret * Innkallingen til plenumsmøtene avtales mellom styret og faggruppa   Styrets forslag til møteplan og hovedtema på møtene første halvår 2018:   * BULL 43 torsdag 1. feb – Tema: Bymiljø - Ansvar: Bymiljøgruppa * BULL 44 torsdag 15. mars – Tema: Bolig – Ansvar: Boliggruppa * BULL 45 torsdag 14. juni – Tema: Regional ATP – Ansvar ATP-gruppa Årsmøtet arrangeres som første del av dette møtet   Fornebuseminaret foreslås i uke 22 eller 23, altså før BULL 45. | ***Faggruppene***  ***Styret***  ***Bymiljøgruppa***  ***Boliggruppa***  ***ATP-gruppa***  ***Styret***  ***Arbeidsgruppe Fornebu*** |
| **5** | **Åpen post/ Eventuelt**  Planavdelingen i KMD har invitert BULL til å holde innlegg på intern nettverks-samling om Planleggerutdanning. Arvid og Terje har henvist til FUS – Forum for utdanning i samfunnsplanlegging v/Eva Falleth.  Urban Future-konferansen i mai 2019 gir BULL anledning til å bruke denne bevisst som en milepæl for flere av våre aktiviteter, blant annet Osloboka. | ***Alle*** |

*Kommende møter:*

*BULL 42, torsdag 7. desember - kl 1300 hos Asplan Viak – hovedsak: Faggruppenes arbeid i 2018 + Urban Future.*

*Styremøte 9-17, like etter BULL-møte 42 - samme sted hvis mulig*

*Styremøte 1-18 med representanter fra Bymiljø, tirsdag 23. januar 2018 – kl 1300 hos Inge (fastsatt ved sms-kontakt)*

*BULL 43, styrets forslag: torsdag 1. februar kl 1300 – hovedsak: Bymiljø*